Classification: Restricted to Partners

Classification: Restricted to Partners

Classification: Restricted to Partners

ბანკი აცხადებს ტენდერს მცენარეებისა და გამწვანებული ტერიტორიების მოვლის მომსახურების შესყიდვაზე. მომსახურების მიზანია ბანკის კუთვნილ ტერიტორიებზე არსებული მწვანე ინფრასტრუქტურის ჯანმრთელობის, ვიზუალური იერსახის, უსაფრთხოებისა და მდგრადი განვითარების უზრუნველყოფა თანამედროვე გარემოსდაცვითი და ESG პრინციპების შესაბამისად.

1. მომსახურების ობიექტები
მომსახურება მოიცავს:
· ბანკის ტერიტორიაზე არსებულ გაზონებს;
· დეკორატიულ მცენარეებს;
· ხეებსა და ბუჩქებს;
· ქოთნისა და შიდა სივრცის მცენარეებს;
· ვერანდასა და გარე სივრცეში განთავსებულ მცენარეებს;

2. მიმწოდებლის საკვალიფიკაციო მოთხოვნები
· კომპანიას უნდა ჰყავდეს შესაბამისი კვალიფიკაციის მქონე აგრონომი, მებაღე ან ლანდშაფტის სპეციალისტი.
· კომპანიას უნდა ჰქონდეს ანალოგიური მომსახურების განხორციელების არანაკლებ 3-წლიანი გამოცდილება.
· კომპანიამ უნდა წარმოადგინოს მინიმუმ 2 კორპორაციული კლიენტის რეკომენდაცია ან შესრულებული პროექტების ჩამონათვალი.
· კომპანიამ უნდა წარმოადგინოს მომსახურების ორგანიზების გეგმა (დეტალურად იხ. 7 თავში).

3. მომსახურების მოცულობა
მიმწოდებელი ვალდებულია უზრუნველყოს:
· მორწყვა;
· მცენარეთა გამოკვება;
· ნიადაგის გაფხვიერება;
· მულჩირება;
· სანიტარული და ფორმირებადი გასხვლა;
· სეზონური მოვლა;
· გადარგვა საჭიროების შემთხვევაში;
· მცენარეთა ჯანმრთელობის მონიტორინგი.

4. გაზონის მოვლა
· რეგულარული გათიბვა;
· გაზონის განახლება საჭიროების შემთხვევაში;
· სარეველა მცენარეების კონტროლი;
· აერაცია და გამოკვება სეზონური საჭიროების შესაბამისად.

5. ხეებისა და ბუჩქების მოვლა
1. გასხვლა;
2. ფორმირება;
3. დაავადებული ან გამხმარი ნაწილების მოცილება;
4. უსაფრთხოების მიზნით აუცილებელი სამუშაოების შესრულება.

6. მავნებლებისა და დაავადებების კონტროლი
მიმწოდებელი ვალდებულია:
· რეგულარულად განახორციელოს მცენარეთა ვიზუალური ინსპექტირება;
· დროულად გამოავლინოს დაავადებები და მავნებლები;
· გამოიყენოს მავნებელთა ინტეგრირებული მართვის (IPM) პრინციპები;
· უპირატესობა მიანიჭოს პრევენციულ და არაქიმიურ ღონისძიებებს;
· დაავადების ან მავნებლის გავრცელების შემთხვევაში წარადგინოს შესაბამისი კონტროლის ღონისძიებების გეგმა.
შენიშვნა: ქიმიური საშუალებების გამოყენება დასაშვებია მხოლოდ აუცილებლობის შემთხვევაში და ბანკთან შეთანხმებით.

7. მომსახურების პერიოდულობა და რეაგირება
უნდა უზრუნველყოს მომსახურების ისეთი სიხშირე, რომელიც საკმარისი იქნება მცენარეთა და გამწვანებული ტერიტორიების სათანადო მდგომარეობის შესანარჩუნებლად.
სატენდერო წინადადებაში წარმოდგენილი უნდა იყოს:
· გეგმური ვიზიტების სიხშირე (მინიმალური სიხშირე განისაზღვრება კვირაში არანაკლებ 1);
· ვიზიტების გრაფიკი;
· სეზონური სამუშაოების განრიგი;
· პრობლემების აღმოჩენისა და რეაგირების მექანიზმი.
პრობლემების აღმოჩენის შემთხვევაში მიმწოდებელმა დაუყოვნებლივ უნდა შეატყობინოს ბანკს იმ შემთხვევებში, როდესაც არსებობს:
· უსაფრთხოების რისკი;
· ქონების დაზიანების საფრთხე;
· დაავადების ან მავნებლის სწრაფი გავრცელების მაღალი რისკი;
· მცენარეთა მნიშვნელოვანი დაზიანების ალბათობა.
· კრიტიკული შემთხვევების დროს რეაგირების დრო ≤6 სთ მაგ:  უსაფრთხოების რისკი, ხის/ტოტის ჩამოვარდნა, სწრაფი დაავადება/მავნებელი და ა.შ.

8. ეკოლოგიური და მდგრადობის მოთხოვნები
1. პრიორიტეტი ენიჭება გარემოზე  დაბალი უარყოფითი   ზემოქმედების მქონე სასუქების, ნიადაგის გამაუმჯობესებლებისა და მცენარეთა დაცვის საშუალებების გამოყენებას.  დაუშვებელია საქართველოს კანონმდებლობით აკრძალული, არარეგისტრირებული ან შესაბამისი გამოყენებისთვის დაუშვებელი მცენარეთა დაცვის საშუალებების გამოყენება.  აეროზოლური პროდუქტების გამოყენება დაშვებულია მხოლოდ ბანკთან წინასწარი წერილობითი შეთანხმების საფუძველზე.
2. მიმწოდებელმა უნდა უზრუნველყოს წყლის რაციონალური და ეფექტიანი გამოყენება და წარადგინოს მორწყვის ოპტიმიზაციის გეგმა.
3. გამოყენებული სასუქები, ნიადაგის გამაუმჯობესებლები და მცენარეთა დაცვის საშუალებები უნდა აკმაყოფილებდეს მათზე მოქმედ ეროვნულ კანონმდებლობასა და შესაბამის ტექნიკურ მოთხოვნებს. სასურველია, გამოყენებულ პროდუქტებს ჰქონდეთ შესაბამისი დამოუკიდებელი და აღიარებული სერტიფიკატი ან ეკოეტიკეტი, რომელიც ადასტურებს პროდუქტის გარემოსდაცვით მახასიათებლებს, მათ შორის, შესაბამისი პროდუქტის კატეგორიისთვის მოქმედი EU Ecolabel, EU Organic certification, Green Caucasus ან სხვა ეკვივალენტური სერტიფიცირების/ეკოეტიკეტის სისტემის შესაბამისი სერტიფიკატი. 

9. მცენარეების დაზიანება და ჩანაცვლება
1. მიმწოდებელი პასუხს აგებს მცენარეთა სათანადო მოვლაზე.
2. თუ მცენარის დაზიანება გამოწვეულია მიმწოდებლის არასწორი ქმედებით ან უგულებელყოფით, მიმწოდებელი ვალდებულია საკუთარი ხარჯით უზრუნველყოს მისი ჩანაცვლება.
3. ჩანაცვლებული მცენარე უნდა იყოს იგივე ან უკეთესი ხარისხის.
4. ჩანაცვლება განხორციელდება ბანკთან შეთანხმებით და მიღება-ჩაბარების აქტის საფუძველზე.

10. ანგარიშგება
მიმწოდებელი ვალდებულია თვეში ერთხელ წარმოადგინოს ანგარიში, რომელიც მოიცავს:
1. შესრულებული სამუშაოების ჩამონათვალს;
2. პრობლემებისა და რისკების აღწერას;
3. მცენარეთა მდგომარეობის შეფასებას;
4. მომდევნო თვის სამუშაო გეგმას;
5. გამოყენებული სასუქებისა და პრეპარატების ჩამონათვალს;
6. ფოტომასალას (სასურველია).
შენიშვნა: მიმწოდებელს სასურველია შეეძლოს მცენარეთა ინვენტარიზაციისა და ციფრული აღრიცხვის სისტემის წარმოების შესაძლებლობა.  

11. შრომის უსაფრთხოება
მიმწოდებელმა უნდა უზრუნველყოს:
1. შრომის უსაფრთხოების ნორმების დაცვა;
2. პერსონალის შესაბამისი ინდივიდუალური დაცვის საშუალებებით უზრუნველყოფა;
3. გამოყენებული ქიმიური საშუალებების უსაფრთხოების მონაცემთა ფურცლების (SDS/MSDS) ხელმისაწვდომობა (ასეთის არსებობის შემთხვევაში).

12. დამატებითი სამუშაოები
ტენდერის ფარგლებს გარეთ არსებული დამატებითი ან გაუთვალისწინებელი სამუშაოები შესრულდება მხოლოდ ბანკთან წინასწარი წერილობითი შეთანხმებით.

13.  დამატებითი უპირატესობა მიენიჭება კომპანიას, რომელიც წარმოადგენს:
1. ISO 14001 სერტიფიკატს;
2. ISO 9001 სერტიფიკატს;
3. ISO 45001 სერტიფიკატს;
4. მცენარეების ციფრული აღრიცხვის სისტემას, ან უზრუნველყოფს შემდგომში ყველა მცანარის აღნიცხვას (მცენარეების ციფრული აღრიცხვის სისტემა (Digital Plant Inventory System)
5. ESG ან მდგრადობის მიმართულებით დამატებით ინიციატივებს.

